Nyeste Skilderie af Kiøbenhavn, 1820-10-21
Jndenlandske Efterretninger. J Collegial=Tidenden læses nu en udførlig Beskrivelse over alt hvad som er foretaget med den Person, som i afvigte Julii Maaned gav Anledning til mange falske og besynderlige Rygter. Af hans Døbeattest og begge hans Forældres, samt andre hans Slægtninges og Bekiendtes, saavelsom hans egne Forklaringer er det oplyst At hans fulde Navn er Jacob Gottfred, Poulsen, født den 20de Juli 1797 i Kjøbenhavn, og døbt i Helliggeistes Kirke d. 26de Aug. næstefter. Hans Fader er Handelsgartner Hans Poulsen i Holbek og hans Moder Anne Cicilie Jacobsen, der i Aaret 1804 blev separeret fra bemeldte sin Mand, og nu lever i Helsingøer hos en Datter. Ved hans Forældres Separation, kom han med Moderen i Huset hos en Søn, denne havde af et foregaaende Ægteskab ved Navn Metscher, Bouteller i det asiatiske Compagnies Tjeneste. Hos denne Halvbroder var han i nogle Aar, og nød Underviisning i en Friskole i Lavendelstrædet. Siden har han opholdt sig nogen Tid hos en Farbroder og nogen Tid hos sin Fader, saa og et Aars Tid faret til Søes. Han blev confirmeret i Holmens Kirke og kom 1813 i Lære hos Sadelmagermester Randel i Kjøbenhavn, som gjorde ham til Svend 1818. Siden har han arbeidet paa Herregaarde og hos Bønder. Randel giver ham det bedste Vidnesbyrd om Lærvillighed, ligesom og de øvrige Oplysninger om ham, fremstille ham, som et særdeles godmodigt Menneske. Det er befundet at han har været meget tilbøielig til Læsning, og er ikke uden Dannelse; men det er tillige oplyst, at han har havt et selsomt og hemmelighedsfuldt Væsen, en særdeles Stræben efter at komme høiere i Veiret end hans Stilling og Dannelse gav ham Udsigt til, og forat hæve sin Person har han brugt adskillige Opdigtelser om sin Herkomst, Stilling og Formues Forfatning; dog har han aldrig anbragt noget, som har Lighed med det, Rygtet om ham har opspundet. Professorerne Schumacher, Herholdt og Withusen have i en Attest d. 28 Juli 1820, bevundet, at han vel ikke er afsindig i Ordets egentlige Forstand; men at han, mystisk fordybet i excentriske Forestillinger og bedaaret af mørke phantastiske Billeder, baade bedrager sig selv og miskjender Livets Værd. Bemeldte Professorer, yttrede derfor den Formening om hans physiske Tilstand, at han vilkaarligen plages af enkelte fire Jdeer, og at disse, hver Gang de ere vakte hos ham, for en Deel beherske hans Fornuft eller berøve ham Frihed til at tænke og handle som et klogt Menneske. - Af ovenanførte sees, at Jacob Gottfred Poulsen, uden i stræng Forstand, at være afsindig, dog er et phantastisk og forkeert Menneske, mod hvem Samfundet, naar han blev overladt til sig selv, ikke kunde ansees betrygget. - Men da han imidlertid var et naturligt godmodigt Menneske og det var antageligt, at han med den Forfængelighed han befad og den hele Retning hans Tænkegang havde, vilde, ved at indspærres som Afsindig, aldeles tabes, saa fandt Hs. Majestæt at det burde forsøges at forene dette unge Menneskes Vel med den offentlige Sikkerhed, hvilket bedst syntes at kunne skee, naar han paa et langt fraliggende Sted blev fat i nyttig Virksomhed. Paa Grund heraf og overeenstemmende med Poulsens eget Ønske, har det behaget Hs. Majestæt at foranstalte, at han blev medtaget af Gouverneuren for Hs. Majestæts Establissementer paa Kysten Guinea, som i disse Dage er afgaaet til sin Bestemmelse, for at han af denne Embedsmand kan anbringes i en eller anden for ham passende Stilling, hvorved der kan gives ham Leilighed til mueligen i Fremtiden at blive en nyttig Mand. Det er en Glæde at see, hvorledes mange Ædle søge at fremme det tilsigtede Øiemed med den til Bedste for en Sømandsbolig indrettede Bombebøsse paa Vaterskoutens Contoir. Blandt de mærkelige Gaver, som i den senere Tid i saa Henseende ere indkomne, fortjene med Hæder at nævnes: 20 Sølv Rigsbankdalere, som den 28 Aug. bleve nedlagte i Bombebøssen af to Kongelige Søcadetter paa deres egne og deres med Cadetbriggen farende Cammeraters Vegne, og 50 Specier, og 12 Rbdlr. 2 Mk. 8 s. i S. og T., hvilke den 14 Octbr. som en Gave bragtes Bøssen ved Hr. Cand. Theol. Obel fra et Antal Studenter, hvilke ved Subscription have sammenskudt samme i Kjøbenhavn. Saaledes blive danske Orlogsgutter og danske Studerende sig selv liig i enhver Tidsalder. Hine som disse søge ved Veldædighed at fornye Mindet saavel af de Fædre, der vare Dannebrogens Stolthed, som de, der mandigen bidroge til at frelse Kjøbenhavn.